open-index/open-wikipedia-markdown huggingface dataset:
อุโมงค์ห้วยแม่ลาน

**อุโมงค์ห้วยแม่ลาน** เป็นอุโมงค์ทางรถไฟลอด 1 ใน 9 แห่งของประเทศไทย อยู่ในเส้นทางรถไฟสายเหนือ กิโลเมตรที่ 574.048-574.178 อยู่ระหว่างสถานีรถไฟบ้านปิน กับสถานีรถไฟผาคัน (จะมีที่หยุดรถไฟห้วยแม่ลานอยู่) โดยตั้งอยู่ในเขตตำบลบ้านปิน อำเภอลอง จังหวัดแพร่ มีความยาว 130.20 เมตร  ภายในเป็นผนังคอนกรีต แต่บางส่วนของอุโมงค์จะเป็นหินล้วน ใช้หมอนไม้เนื้อแข็งและราง 70 อาร์ (12 เมตร)

## อ้างอิง

ห
หมวดหมู่:โครงสร้างพื้นฐานด้านการขนส่งในจังหวัดแพร่
หมวดหมู่:สิ่งก่อสร้างในอำเภอลอง
อุโมงค์เขาพลึง

**อุโมงค์เขาพลึง** เป็นอุโมงค์ทางรถไฟลอด 1 ใน 9 แห่งของประเทศไทย และเป็นอุโมงค์ทางรถไฟลอดในเส้นทางรถไฟสายเหนือ ตั้งอยู่บริเวณกิโลเมตรที่ 516.410-516.773 ในพื้นที่ตำบลห้วยไร่ อำเภอเด่นชัย จังหวัดแพร่ ในช่วงทางระหว่างสถานีปางต้นผึ้ง (จ.อุตรดิตถ์) กับที่หยุดรถไฟเขาพลึง (จ.แพร่) ตัวอุโมงค์มีความยาว 362.44 เมตร ภายในอุโมงค์เป็นผนังคอนกรีต และผนังหินเป็นช่วง ๆ ไม่ได้มีการดาดคอนกรีตลอดอุโมงค์ ใช้หมอนไม้เนื้อแข็งและราง 70 อาร์ (12 เมตร) บริเวณปากอุโมงค์ด้านทิศเหนือเป็นที่ตั้งที่หยุดรถไฟเขาพลึง มีขบวนรถให้บริการวันละ 2 ขบวน คือ ขบวนรถท้องถิ่น 407 นครสวรรค์-เชียงใหม่ และ 408 เชียงใหม่-นครสวรรค์ จุดเด่นคืออุโมงค์ด้านทิศเหนือจะเป็นเส้นทางตรงเข้าสู่ช่องเขาแคบ ๆ ส่วนอุโมงค์ด้านทิศใต้มีลักษณะเป็นทางโค้ง 

อุโมงค์เขาพลึง อยู่ห่างกันกับอุโมงค์ปางตูบขอบ เพียง 2 กิโลเมตร หากเดินทางจากสถานีรถไฟปางต้นผึ้ง ไปยังที่หยุดรถไฟเขาพลึง ต้องผ่านอุโมงค์ทั้ง 2 แห่งนี้

## อ้างอิง

ข
หมวดหมู่:โครงสร้างพื้นฐานด้านการขนส่งในจังหวัดแพร่
หมวดหมู่:โครงสร้างพื้นฐานด้านการขนส่งในจังหวัดอุตรดิตถ์
หมวดหมู่:สิ่งก่อสร้างในอำเภอเด่นชัย
หมวดหมู่:สิ่งก่อสร้างในอำเภอเมืองอุตรดิตถ์
อุโมงค์ปางตูบขอบ

**อุโมงค์ปางตูบขอบ** เป็นอุโมงค์ทางรถไฟลอด 1 ใน 9 แห่งของประเทศไทย ตั้งอยู่ในพื้นที่ตำบลบ้านด่านนาขาม อำเภอเมืองอุตรดิตถ์ จังหวัดอุตรดิตถ์ ระหว่างสถานีรถไฟปางต้นผึ้ง กับที่หยุดรถไฟเขาพลึง สร้างเมื่อปีพ.ศ. 2452 มีความยาว 120.09 เมตร ภายในเป็นผนังก่ออิฐ ใช้หมอนไม้เนื้อแข็งและราง 70 อาร์ (12 เมตร)  อยู่บนเส้นทางรถไฟสายเหนือ บริเวณกิโลเมตรที่ 513.721-513.841

อุโมงค์ปางตูบขอบ อยู่ห่างกันกับอุโมงค์เขาพลึง เพียง 2 กิโลเมตร หากเดินทางจากสถานีรถไฟปางต้นผึ้ง ไปยังที่หยุดรถไฟเขาพลึง ต้องผ่านอุโมงค์ทั้ง 2 แห่งนี้

## อ้างอิง

ป
หมวดหมู่:โครงสร้างพื้นฐานด้านการขนส่งในจังหวัดอุตรดิตถ์
หมวดหมู่:สิ่งก่อสร้างในอำเภอเมืองอุตรดิตถ์
สถานีบรรจุและแยกสินค้ากล่อง ลาดกระบัง

**สถานีบรรจุและแยกสินค้ากล่อง ลาดกระบัง** หรือ **ไอซีดี ลาดกระบัง** () เป็นสถานีรถไฟชั้นพิเศษ ของการรถไฟแห่งประเทศไทยที่สร้างขึนเพื่ออำนวยความสะดวก ให้บริการแก่ผู้ส่งออก ผู้นำเข้า และบุคคลทั่วไป ในกิจกรรมทุกอย่างเกี่ยวกับสินค้าประเภทตู้คอนเทนเนอร์ ทั้งขาเข้า และขาออก เสมือนท่าเรือบก ตั้งอยู่ในเขตลาดกระบัง กรุงเทพมหานคร มีเนื้อที่จำนวน 645 ไร่

## ประวัติ
คณะรัฐมนตรีได้มีมติ เมื่อวันที่ 24 กันยายน 2534 อนุมัติให้มีการเวนคืนที่ดินในเขตลาดกระบังจำนวน 645 ไร่ เพื่อก่อสร้างสถานีบรรจุและแยกสินค้ากล่องจำนวน 6 สถานี  การก่อสร้างแล้วเสร็จ เมื่อวันที่ 25 ตุลาคม พ.ศ. 2537 และเปิดทำการเมื่อวันที่ 9 เมษายน พ.ศ. 2538

## การดำเนินงาน
การรถไฟแห่งประเทศไทย ให้สัมปทานเอกชนดำเนินงานบริหารสถานีขนส่งสินค้าทั้ง 6 สถานีย่อย โดยมีรายชื่อผู้ประกอบการเอกชน ดังนี้
* ประตู 1 - บริษัท สยามชอร์ไซด์ เซอร์วิส จำกัด
* ประตู 2 - บริษัท อีสเทิร์น ซี แหลมฉบัง เทอร์มินัล จำกัด
* ประตู 3 - บริษัท เอเวอร์กรีน คอนเทนเนอร์ เทอร์มินัล (ประเทศไทย) จำกัด
* ประตู 4 - บริษัท ทิฟฟ่า ไอซีดี จำกัด
* ประตู 5 - บริษัท ไทยฮันจิน โลจิสติกส์ จำกัด
* ประตู 6 - บริษัท เอ็น.วาย.เค.ดิสทริบิวชั่น เซอร์วิส (ประเทศไทย) จำกัด

## ขีดความสามารถ
สถานีรถไฟบรรจุและแยกสินค้ากล่อง (ICD) ได้ถูกออกแบบไว้เพื่อรองรับปริมาณคอนเทนเนอร์ได้ปีละประมาณ 400,000 ถึง 600,00 ทีอียู (นับเป็นหน่วยคอนเทนเนอร์ขนาด 20 ฟุต) ปัจจุบันได้รับการพัฒนาปรับปรุงขีดความสามารถ ให้รองรับตู้สินค้าได้ปีละประมาณ 1 ล้านทีอียู

## ตารางเวลาการเดินรถ
### เที่ยวล่อง

### เที่ยวขึ้น

## อ้างอิง

หมวดหมู่:สถานีรถไฟ สายตะวันออก
หมวดหมู่:ท่าเรือบก
ลาดกระบัง
หมวดหมู่:การขนส่งในเขตลาดกระบัง
หมวดหมู่:สิ่งก่อสร้างในเขตลาดกระบัง
อุโมงค์ช่องแคบอังกฤษ

thumb|ภาพตัดขวาง แสดงโครงสร้างอุโมงค์
thumb|ภาพตัดตามยาว แสดงระดับอุโมงค์
thumb|แผนการสร้างอุโมงค์ในปี 1856
**อุโมงค์ช่องแคบอังกฤษ** (; ) เป็นอุโมงค์รถไฟใต้ทะเลที่สร้างเชื่อมระหว่างเมืองฟอล์กสโตน เทศมณฑลเคนต์ บริเตนใหญ่ กับตำบลกอแกล จังหวัดปาดกาแล ทางตอนเหนือของประเทศฝรั่งเศส อุโมงค์แห่งนี้สร้างลอดใต้ช่องแคบอังกฤษบริเวณช่องแคบโดเวอร์ ซึ่งเป็นส่วนที่แคบที่สุด มีความกว้าง 34 กิโลเมตร

อุโมงค์ช่องแคบอังกฤษมีความยาวทั้งสิ้น 50.5 กิโลเมตร มีส่วนที่อยู่ใต้ทะเลยาว 37.9 กิโลเมตร ส่วนที่อยู่ใต้น้ำต่ำที่สุดที่ 75 เมตรและลึกสุดที่ 230 เมตร

อุโมงค์ช่องแคบอังกฤษก่อสร้างและบริหารงานโดยบริษัท ยูโรทันเนล ซึ่งจัดการเดินรถไฟความเร็วสูงยูโรสตาร์ การก่อสร้างเริ่มต้นตั้งแต่ ค.ศ. 1988 เปิดใช้งานอุโมงค์เมื่อวันที่ 6 พฤษภาคม ค.ศ. 1994 เปิดการเดินรถเมื่อวันที่ 14 พฤศจิกายน ค.ศ. 1994 การก่อสร้างใช้งบประมาณ 4,650 ล้านปอนด์ มากกว่าที่คาดการณ์ไว้ 80%

แนวคิดในการก่อสร้างอุโมงค์ช่องแคบอังกฤษ ได้รับการเสนอมาตั้งแต่คริสต์ศตวรรษที่ 19 โดยมีการเสนอโครงการต่อจักรพรรดินโปเลียนที่ 3 ในปี ค.ศ. 1856 ด้วยงบประมาณ 170 ล้านฟรังก์ (7 ล้านปอนด์)  และต่อวิลเลียม แกลดสตัน นายกรัฐมนตรีสหราชอาณาจักร ในปี ค.ศ. 1865 แต่โครงการนี้ได้ถูกยกเลิกไปเนื่องจากปัญหาด้านการเมือง ความมั่นคง และการป้องกันประเทศ

โครงการนี้ถูกนำมาพิจารณาอีกครั้งในปี ค.ศ. 1955 โดยตัดปัญหาเรื่องการป้องกันประเทศออกไป เนื่องจากในขณะนั้นการรุกรานประเทศสามารถกระทำได้ด้วยการโจมตีทางอากาศ แต่โครงการก็ล่าช้าไปเนื่องจากปัญหาทางการเมืองในสหราชอาณาจักร จนกระทั่งปี ค.ศ. 1981 มาร์กาเรต แทตเชอร์ และฟรองซัวส์ มิตแตร์รองด์ ผู้นำของทั้งสองประเทศจึงได้บรรลุข้อตกลงในการก่อสร้างอุโมงค์แห่งนี้

## อ้างอิง

## แหล่งข้อมูลอื่น

* Official site

ช่องแคบอังกฤษ
ช่องแคบอังกฤษ
ช่องแคบอังกฤษ
ช่องแคบอังกฤษ
หมวดหมู่:เส้นทางรถไฟระหว่างประเทศ
หมวดหมู่:สิ่งก่อสร้างในเทศมณฑลเคนต์
หมวดหมู่:สิ่งก่อสร้างในจังหวัดปาดกาแล
หมวดหมู่:ช่องแคบอังกฤษ
ที่หยุดรถไฟไทย

**ที่หยุดรถไฟไทย** เป็นที่หยุดรถไฟของการรถไฟแห่งประเทศไทย ตั้งอยู่ในบริเวณหมู่บ้านคลองลึก ตำบลท่าข้าม อำเภออรัญประเทศ จังหวัดสระแก้ว เป็นที่หยุดรถที่ตั้งอยู่ในตลาดบ้านคลองลึก หรือที่รู้จักกันคือ **[[ตลาดโรงเกลือ]]**

ที่หยุดรถไฟไทย เป็นที่หยุดรถไฟบริเวณ กม.260+200 ก่อนข้ามสะพานคลองพรมโหด ซึ่งเป็นคนละจุดกับที่หยุดรถคลองลึก (กม.259) ในปี พ.ศ. 2557 การรถไฟแห่งประเทศไทย ได้ดำเนินการก่อสร้างฟื้นฟูเส้นทางช่วงอรัญประเทศ จนถึงที่หยุดรถไทย เพื่อเปิดให้มีการเดินรถอีกครั้งในต้นปี 2563 โดยจะเลิกใช้งานที่หยุดรถไฟไทยและคลองลึก และใช้สถานีรถไฟด่านพรมแดนบ้านคลองลึกแทน

## อ้างอิง

หมวดหมู่:สถานีรถไฟ สายตะวันออก
หมวดหมู่:จุดผ่านแดนกัมพูชา–ไทย
นักมวยรูปหล่อ

เพลง "นักมวยรูปหล่อ" เป็นหนึ่งในเพลงลูกทุ่งแนวเพลงพูดของเพลิน พรหมแดน นักร้องเพลงลูกทุ่งที่นำบทพูดเข้ามาประกอบในเพลงเสมือนกับฟังละครวิทยุอยู่ ซึ่งเพลงนักมวยรูปหล่อก็จะพูดถึง การเล่าถึงอดีตของนักมวยคนหนึ่ง ที่บอกว่าตนเองเป็นนักมวยรูปหล่อ มีชื่อเสียง และในบทพูดก็จะพูดถึงการแข่งขันรายการ มวยศึกมหากุศล โดยนักมวยที่พูดถึงในบทพูดแต่ละบท มีตัวตนจริง และสมมติว่ากำลังแข่งขันกัน โดยทั้ง4คู่ ระฆังหมดยก กรรมการให้เสมอกันหมด

นักมวยที่กล่าวถึงในเพลง มีดังนี้
*สมพงษ์ เจริญเมือง vs พายัพ สกุลศึก
*อภิเดช ศิษย์หิรัญ vs เดชฤทธิ์ อิทธิอนุชิต
*ศรชัย มาละยุค vs อดุลย์ ศรีโสธร
*แดนชัย ช่างเครื่องยนต์ vs ราวี เดชาชัย (แต่ในเพลงเปลี่ยนเป็น ราวี ลูกจรวด)

หมวดหมู่:เพลงไทย
อุโมงค์พระพุทธฉาย

**อุโมงค์พระพุทธฉาย** เป็นอุโมงค์ทางรถไฟลอด 1 ใน 9 แห่งของประเทศไทย และเป็นอุโมงค์เพียงแห่งเดียวในเส้นทางรถไฟสายชายฝั่งทะเลตะวันออก ปัจจุบันแบ่งเป็น**อุโมงค์พระพุทธฉาย** เปิดใช้งานเมื่อ พ.ศ. 2538 มีความยาว 1,197 เมตร เป็นอุโมงค์ทางรถไฟลำดับที่ 7 ของประเทศไทย และ**อุโมงค์พระพุทธฉาย 2** เปิดใช้งานเมื่อ พ.ศ. 2562 มีความยาว 1,222 เมตร ภายในเป็นผนังคอนกรีต รูปแบบก่อสร้างเป็นรูปเกือกม้า กว้าง 7 เมตร สูง 5.5 เมตร ใช้หมอนคอนกรีตและรางเชื่อม 100 ปอนด์ ตั้งอยู่ระหว่างสถานีรถไฟบุใหญ่ กับสถานีรถไฟวิหารแดง ในเขตตำบลพระฉาย อำเภอเมืองสระบุรี จังหวัดสระบุรี ถือว่าเป็นอุโมงค์รถไฟแบบคู่ทางเดี่ยวแห่งแรกของประเทศไทยก่อนการเปิดใช้งานอุโมงค์ผาเสด็จเมื่อ พ.ศ. 2567

## การก่อสร้าง
อุโมงค์พระพุทธฉาย เริ่มก่อสร้างเมื่อวันที่ 1 มิถุนายน พ.ศ. 2536 โดยบริษัทอิตาเลียนไทยแล้วเสร็จเมื่อวันที่ 15 พฤศจิกายน พ.ศ. 2537 ด้วยงบประมาณ 127,504,520.68 บาท เปิดใช้งานอย่างเป็นทางการใน**วันที่ 19 สิงหาคม พ.ศ. 2538** นับเป็นอุโมงค์ทางรถไฟลอดลำดับที่ 7 ของประเทศไทย และปัจจุบันถือว่ายาวเป็นอันดับที่ 4 ของอุโมงค์ทางรถไฟทั้งหมดในประเทศไทย

วันที่ 17 พฤษภาคม พ.ศ. 2560 การรถไฟแห่งประเทศไทยได้ว่าจ้างให้บริษัทไรท์ทันเน็ลลิ่ง จำกัด ดำเนินโครงการงานก่อสร้างอุโมงค์รถไฟทางคู่ "**อุโมงค์พระพุทธฉาย 2**" (ฉะเชิงเทรา-คลองสิบเก้า-แก่งคอย สัญญาที่ 2 ช่วงอุโมงค์พระพุทธฉาย) โดยเทคนิค New Austrian tunneling method (NATM)  แล้วเสร็จเมื่อเดือนธันวาคม พ.ศ. 2560 ด้วยงบประมาณ 174,780,677.00 บาท เป็นอุโมงค์ทางรถไฟลอดลำดับที่ 8 ของประเทศไทย และปัจจุบันถือว่ายาวเป็นอันดับที่ 3 ของอุโมงค์ทางรถไฟทั้งหมดในประเทศไทย (รองจากอุโมงค์ขุนตาน และอุโมงค์ผาเสด็จ)

## อ้างอิง

## แหล่งข้อมูลอื่น

พระพุทธฉาย
หมวดหมู่:ก่อตั้งในประเทศไทยในปี พ.ศ. 2538
พระพุทธฉาย
หมวดหมู่:โครงสร้างพื้นฐานด้านการขนส่งในจังหวัดสระบุรี
หมวดหมู่:สิ่งก่อสร้างในอำเภอเมืองสระบุรี
เอ็มซีแฮมเมอร์

**สแตนลีย์ เคิร์ค เบอร์เรลล์** หรือ **MC Hammer** นักร้องเพลงแร็พชื่อดังชาวอเมริกัน เกิดเมื่อวันที่ 30 มีนาคม ค.ศ. 1962 ที่ โอคแลนด์ แคลิฟอร์เนีย เป็นเจ้าของเพลงดังอย่าง "U Can't Touch This" 

หมวดหมู่:นักร้องอเมริกัน
หมวดหมู่:แร็ปเปอร์อเมริกัน
หมวดหมู่:ผู้ที่ได้รับรางวัลแกรมมี
หมวดหมู่:ชาวอเมริกันเชื้อสายแอฟริกา
หมวดหมู่:บุคคลจากโอกแลนด์ (รัฐแคลิฟอร์เนีย)
กองทัพปลดปล่อยแห่งชาติ

**กองทัพปลดปล่อยแห่งชาติ** (ภาษาอาหรับ: **جيش التحرير الوطني الجزائري**) (ภาษาฝรั่งเศส: Armée de Libération Nationale) เป็นส่วนหนึ่งของแนวร่วมปลดปล่อยแห่งชาติในสงครามเอกราชของแอลจีเรีย หลังจากแอลจีเรียได้รับเอกราชจากฝรั่งเศส เมื่อ พ.ศ. 2505 กองทัพปลดปล่อยแห่งชาติกลายเป็นกองทัพของสาธารณรัฐและมีบทบาทในการเมืองของแอลจีเรีย เช่น การปฏิวัติของพันเอก Houari Boumédiènne
หมวดหมู่:ขบวนการทางการเมืองในประเทศแอลจีเรีย
หมวดหมู่:สงครามแอลจีเรีย
รอยรักรอยบาป

**รอยรักรอยบาป** เป็นละครโทรทัศน์ไทยแนวพีเรียดย้อนยุคในรัชสมัยพระบาทสมเด็จพระจุลจอมเกล้าเจ้าอยู่หัว -แนวระทึกขวัญเวอร์ชั่นต้นฉบับ (พ.ศ. 2552) และเวอร์ชั่นสร้างใหม่ในปี พ.ศ. 2567 ผลิตโดยดาราวิดีโอ โดยสร้างจากนวนิยายชื่อเดียวกันของอัจฉรียา เวอร์ชั่นต้นฉบับออกอากาศทางช่อง 7 ตั้งแต่วันที่ 14 สิงหาคม ถึง 27 กันยายน พ.ศ. 2552 ส่วนเวอร์ชั่นสร้างใหม่ออกอากาศพร้อมกันทางช่อง 7 เอชดีและเน็ตฟลิกซ์ทุกวันจันทร์และอังคาร เวลา 20.40 น. เริ่มตั้งแต่วันที่ 27 พฤษภาคม พ.ศ. 2567

## นักแสดง

## อ้างอิง

หมวดหมู่:นวนิยายไทย
หมวดหมู่:ละครโทรทัศน์ช่อง 7
หมวดหมู่:ละครโทรทัศน์โดยดาราวิดีโอ
หมวดหมู่:ละครโทรทัศน์ไทยในปี พ.ศ. 2552
หมวดหมู่:ละครโทรทัศน์ช่อง 7 เอชดี
หมวดหมู่:ละครโทรทัศน์ไทยในปี พ.ศ. 2567
หมวดหมู่:ละครโทรทัศน์ที่กำกับโดย มานพ สัมมาบัติ
หมวดหมู่:ละครโทรทัศน์ที่กำกับโดย สยาม สังวริบุตร
หมวดหมู่:ละครโทรทัศน์แนวย้อนยุคไทย
หมวดหมู่:ละครโทรทัศน์ที่สร้างจากนวนิยายไทย
ซิติคพลาซา

**ซิติคพลาซา** (; ) เป็นตึกระฟ้าที่ตั้งอยู่ในเขตเทียนเหอ เมืองกว่างโจว สาธารณรัฐประชาชนจีน มีความสูง 391 เมตร (1,283 ฟุต) และมีทั้งหมด 80 ชั้น รวมทั้งสองชั้นบนยอดตึกที่มีลักษณะคล้ายเสาอากาศ ตึกก่อสร้างแล้วเสร็จเมื่อ พ.ศ. 2540 ในปัจจุบัน ซิติคพลาซาเป็นสิ่งก่อสร้างที่สูงเป็นอันดับ 4 ของประเทศจีน อันดับ 7 ของทวีปเอเชีย และอันดับที่ 8 ของโลก นอกจากนี้ยังเป็นอาคารคอนกรีตที่สูงที่สุดในโลก และยังเป็นสัญลักษณ์ของการเจริญเติบโตและความสำคัญของเมืองกว่างโจวอีกด้วย

## แหล่งข้อมูลอื่น
* เว็บไซด์อย่างเป็นทางการ 
* CITIC Plaza Property Management Office 
* ข้อมูลทั่วไปจาก Emporis.com
* Informations on the tower on architect site 

หมวดหมู่:ตึกระฟ้าในประเทศจีน
หมวดหมู่:สิ่งก่อสร้างในกว่างโจว
สภาเบจา

**สภาเบจา** (Beja Congress) เป็นขบวนการทางการเมืองของชนกลุ่มน้อยชาวเบจา ที่อยู่ทางตะวันออกของซูดาน ก่อตั้งเมื่อ พ.ศ. 2500 โดย Taha Osman Bileya โดยมีแนวคิดแบบเดียวกับกลุ่มปัญญาชนชาวเบจา ซูดานใต้ และซูดานตะวันตกที่เรียกร้องให้มีการปกครองในระบอบรัฐรวมโดยแบ่งเป็น 4 รัฐคือ ตะวันออก ตะวันตก เหนือและใต้ กลุ่มนี้มีอิทธิพลในซูดานตะวันออก และได้รับชัยชนะในการเลือกตั้งเมื่อ พ.ศ. 2508 – 2512 แต่หยุดกิจกรรมไปในช่วงรัฐบาลเผด็จการทหารของ Gaafar Nimeiry ในช่วงดังกล่าว สภาเบจามีสมาชิกใหม่ๆ จากกลุ่มชนทางตะวันออกมาก จนกระทั่งสิ้นสุดยุคของ Gaafar Nimeiry ใน พ.ศ. 2527 หลังการยึดอำนาจของทหารเมื่อ พ.ศ. 2532 สภาเบจาและกลุ่มการเมืองอื่นๆหันมาต่อสู้ด้วยอาวุธเพื่อจุดหมายทางการเมืองของตน สภาเบจาเริ่มต่อสู้ด้วยอาวุธเมื่อ พ.ศ. 2533 และลงนามในคำแถลงการณ์อาสมาราร่วมกับพันธมิตรประชาธิปไตยแห่งชาติใน พ.ศ. 2538 ต่อมาใน พ.ศ. 2547 สภาเบจารวมเข้ากับกลุ่มกบฏแนวร่วมตะวันออก
## แหล่งข้อมูลอื่น
*Globalsecurity.org information on the Beja Congress
*Beja Congress official webpage (Arabic only)
*The Plight of the Beja People in Eastern Sudan By Suliman Salih Dirar (sudaneseonline.com)
*Pulitzer Center on Crisis Reporting   Another Darfur? The Beja’s Armed Struggle (Video)

หมวดหมู่:ขบวนการทางการเมืองในทวีปแอฟริกา
การประชุมองค์การชาตินิยมอาณานิคมโปรตุเกส

**การประชุมองค์การชาตินิยมอาณานิคมโปรตุเกส** (; ) เป็นองค์กรความร่วมมือระหว่างขบวนการปลดปล่อยแห่งชาติในอาณานิคมของโปรตุเกสในแอฟริกา ก่อตั้งเมื่อ 18 เมษายน พ.ศ. 2504 ที่โมร็อกโก โดย PAIGC, MPLA, FRELIMO และ MLSTP ซึ่งเป็นการแทนที่แนวร่วมปฏิวัติเพื่อเอกราชแห่งชาติของอาณานิคมโปรตุเกส (Frente Revolucionária Africana para a Independência Nacional das colonias portuguesas)ซึ่งก่อตั้งโดย   Amílcar Cabral ในตูนิสเมื่อ พ.ศ. 2503 

## อ้างอิง

หมวดหมู่:ขบวนการทางการเมืองในทวีปแอฟริกา
หมวดหมู่:ขบวนการต่อต้านโปรตุเกส
กองทัพปลดปล่อยประชาชนอซาเนีย

**กองทัพปลดปล่อยประชาชนอซาเนีย** (Azanian People's Liberation Army) เป็นกองทหารของสภาแอฟริกาทั้งมวลในแอฟริกาใต้ ชื่อเดิมคือ Poqo ในช่วง พ.ศ. 2533 – 2537 กองทัพนี้เป็นที่รู้จักจากการโจมตีพลเรือน เช่นการฆาตกรรมหมู่ที่โบสถ์เซนต์จอห์นโดยไม่มีการเจรจา ต่อมาได้รวมกับกองทัพต่อต้านแห่งชาติแอฟริกาเมื่อ พ.ศ. 2537

## ดูเพิ่ม

* Leeman, Lieutenant-General Bernard “The Pan Africanist Congress of Azania” in *Africa Today*, A Multi-Disciplinary Snapshot of the Continent in 1995 Edited by Peter F. Alexander, Ruth Hutchison and Deryck Schreuder The Humanities Research Centre The Australian National University Canberra 1996, pages 172-195 ISBN 0-7315-2491
หมวดหมู่:ขบวนการทางการเมืองในทวีปแอฟริกา
พันธมิตรเยาวชนของสภาแห่งชาติแอฟริกา

**พันธมิตรเยาวชนของสภาแห่งชาติแอฟริกา** () เป็นกลุ่มเยาวชนของพรรคสมัชชาแห่งชาติแอฟริกา ก่อตั้งเมื่อ พ.ศ. 2487 โดยเนลสัน แมนเดลา วอลเตอร์ ซิซูลู และโอลิเวอร์ ตัมโบ เพื่อเป็นการสร้างผู้นำรุ่นใหม่ของชาวผิวดำในแอฟริกาใต้ ในช่วง พ.ศ. 2491 พันธมิตรเยาวชนมีความก้าวหน้าในการควบคุมสภาแห่งชาติแอฟริกา พวกเขาเรียกร้องให้มีการต่อต้านและนัดหยุดงานเพื่อประท้วงกฎหมายที่เกี่ยวข้องกับการเหยียดผิว ซึ่งต้องพบกับการปราบปรามจากฝ่ายรัฐบาล ใน พ.ศ. 2493 ชาวผิวดำ 18 คนถูกฆ่า ในขณะที่ประท้วงและเมนเดลลาถูกคุมขัง

ทาบอ อึมแบกี ขึ้นมาเป็นผู้นำพันธมิตรใน พ.ศ. 2499 ต่อมา พ.ศ. 2503 สภาแห่งชาติแอฟริกาและองค์กรที่เกี่ยวข้องถูกคว่ำบาตร อึมแบกีจัดให้มีการประท้วงที่แอฟริกาใต้ลาออกจากเครือจักรภพอังกฤษ ก่อนที่เขาจะออกจากแอฟริกาใต้ตามคำแนะนำของสภาแห่งชาติแอฟริกา พันธมิตรเยาวชนยังคงดำเนินกิจกรรมต่อไปในช่วงที่มีการเหยียดผิว ใน พ.ศ. 2533 เฟรเดอริก วิลเลิม เดอ แกลร์ก ได้ประกาศให้สภาแห่งชาติแอฟริกาและองค์กรที่เกี่ยวข้องทั้งหมดรวมทั้งพันธมิตรเยาวชนเป็นองค์กรถูกฎหมาย Fikile Mbalula นักกิจกรรมตั้งแต่ พ.ศ. 2523 ได้เป็นประธานาธิบดีของแอฟริกาใต้เมื่อ พ.ศ. 2548

## อ้างอิง
* African National Congress Youth League
* "Nelson Mandela." *Contemporary Black Biography*, Volume 14. Gale Research, 1997. Reproduced in Biography Resource Center. Farmington Hills, Mich.: Thomson Gale. 2005. retrieved 5 December 2005
* "Thabo Mvuyelwa Mbeki." *Contemporary Black Biography*, Volume 14. Gale Research, 1997. Reproduced in Biography Resource Center. Farmington Hills, Mich.: Thomson Gale. 2005.
* http://www.zoopy.com/video/w55/sleeping-around-is-sleeping-around 
* 

หมวดหมู่:ขบวนการทางการเมืองในทวีปแอฟริกา
อัมบาโซเนีย

thumb|แผนที่ของแคเมอรูนใต้(อัมบาโซเนีย)
**อัมบาโซเนีย** (Ambazonia) เป็นองค์กรก่อตั้งเมื่อ พ.ศ. 2528 เพื่อแบ่งแยกดินแดนแคเมอรูนใต้ ซึ่งเป็นเขตที่ใช้ภาษาอังกฤษในจังหวัดตะวันออกเฉียงเหนือและตะวันตกเฉียงใต้ในแคเมอรูน อัมบาโซเนียใช้เป็นชื่อองค์กรและชื่อประเทศที่เกิดจากการแยกตัวของสหภาพระหว่างแคเมอรูนใต้กับแคเมอรูนเมื่อ พ.ศ. 2504 

สาธารณรัฐอัมบาโซเนียประกาศเอกราชเมื่อเดือนธันวาคม พ.ศ. 2542 โดยกองกำลังแบ่งแยกดินแดนในบริเวณที่เคยเป็นดินแดนในอารักขาของอังกฤษทางภาคใต้ของแคเมอรูน การประกาศเอกราชนี้ไม่ได้รับการยอมรับจากประเทศใดหรือแม้แต่สหประชาชาติ พ.ศ. 2548 อัมบาโซเนียเข้าเป็นสมาชิกขององค์กรชาติและประชาชนที่ไม่เป็นที่รู้จัก ประชากรในบริเวณนี้พูดภาษาอังกฤษเป็นภาษาที่สอง ส่วนใหญ่เชื่อว่าสิทธิของชนกลุ่มน้อยที่พูดภาษาอังกฤษไม่ได้รับการยอมรับจากคนส่วนใหญ่ของแคเมอรูนที่พูดภาษาฝรั่งเศส และการปกป้องสิทธิคือการเรียกร้องเอกราช ชาวอัมบาโซเนียที่ลี้ภัยออกนอกประเทศจัดตั้งพรรคปลดปล่อยอัมบาโซเนียในเดือนกรกฎาคม พ.ศ. 2547 

แคเมอรูนใต้เป็นดินแดนที่เคยอยู่ภายใต้การอารักขาของสหประชาติและรวมเข้ากับสาธารณรัฐแคเมอรูน (เดิมคือแคเมอรูนของฝรั่งเศส) เมื่อ พ.ศ. 2504 หลังจากการลงประชามติ ทางภาคเหนือของแคเมอรูนอังกฤษเลือกรวมเข้ากับไนจีเรีย 

อัมบาโซเนียอยู่ระหว่างไนจีเรียทางตะวันตกและเหนือ สาธารณรัฐแคเมอรูนอยู่ทางตะวันออก มีสภาพเป็นลิ่มระหว่างแอฟริกาตะวันตกและอิเควทอเรียลแอฟริกาของฝรั่งเศส ถ้าได้รับเอกราช อัมบาโซเนียจะมีเขตแดนทางทะเลติดต่อกับไนจีเรีย แคเมอรูน และอิเควทอเรียลกินี มีขนาด 43,000 ตร.กม. ประชากร 6 ล้านคน 

## อ้างอิง

## แหล่งข้อมูลอื่น
*Ambazonia on Indymedia 

หมวดหมู่:ขบวนการทางการเมืองในทวีปแอฟริกา
หมวดหมู่:ขบวนการแบ่งแยกดินแดน
หมวดหมู่:ขบวนการเอกราช
หมวดหมู่:ประเทศที่มีข้อเสนอ
ชุนหิงสแควร์

**ชุนหิงสแควร์** (; ) เป็นตึกระฟ้าความสูง 384 เมตร (1,260 ฟุต) ตั้งอยู่ที่เมืองเชินเจิ้น สาธารณรัฐประชาชนจีน ชุนหิงสแควร์เป็นตึกที่สูงที่สุดอันดับที่ 5 ของประเทศจีน และอันดับที่ 9 ของโลก และเคยสูงที่สุดในประเทศจีนตั้งแต่ก่อสร้างแล้วเสร็จในปี พ.ศ. 2539 ระหว่างที่ตึกซิติคพลาซาในเมืองกว่างโจวจะก่อสร้างเสร็จในปีต่อมา การใช้งานส่วนใหญ่จะใช้เป็นสำนักงาน แต่มี 35 ชั้นที่เป็นที่อยู่อาศัย มีลานจอดรถและศูนย์การค้า 5 ชั้น ลิฟต์มีทั้งลิฟต์โดยสาร และลิฟต์ขนส่งจำนวน 2 ตัว พื้นที่แต่ละชั้นในตึกมีทั้งสิ้น 3,450 ถึง 4,900 ตารางเมตร ส่วนชั้นสูงสุดเรียกว่า *เมอริเดียนวิวเซ็นเตอร์* ซึ่งเป็นที่สำหรับชมวิว 

## อ้างอิง

หมวดหมู่:สิ่งก่อสร้างในเชินเจิ้น
หมวดหมู่:ตึกระฟ้าในประเทศจีน
โรคพิษแห่งครรภ์ระยะก่อนชัก

**โรคพิษแห่งครรภ์ระยะก่อนชัก** (Preeclampsia) คือกลุ่มอาการทางการแพทย์ที่มีลักษณะคือเกิดมีภาวะความดันเลือดสูงและภาวะปัสสาวะมีโปรตีนในหญิงตั้งครรภ์ที่มีอายุครรภ์เกินกว่า 20 สัปดาห์ และไม่มีความดันเลือดสูงมาก่อน แบ่งออกเป็นชนิดรุนแรงและไม่รุนแรง โรคพิษแห่งครรภ์ระยะก่อนชักมีสาเหตุจากหลายปัจจัย ปัจจุบันเชื่อว่าเกิดจากการที่มีสารที่สร้างจากรกที่พัฒนาผิดปกติไปทำให้เกิดความผิดปกติของเซลล์เยื่อบุหลอดเลือดของมารดา อาการที่รุนแรงหลายอย่างของโรคพิษแห่งครรภ์ระยะก่อนชักเกิดจากการมีความเสียหายต่อเซลล์เยื่อบุของอวัยวะต่างๆ ของมารดา รวมถึงไต และตับ
## การวินิจฉัย

แนะนำให้มีการตรวจหาภาวะครรภ์เป็นพิษตลอดระยะเวลาที่ตั้งครรภ์ โดยใช้การวัดความดันเลือดเป็นการคัดกรองเบื้องต้น

## ระบาดวิทยา

## สาเหตุ

## พยาธิกำเนิด

## การวินิจฉัยแยกโรค

## ภาวะแทรกซ้อน

## การรักษาและการป้องกัน

### การใช้แมกนีเซียมซัลเฟต

### การควบคุมอาหาร

### การออกกำลังกาย

### การให้สารทางอิมมูน

## อ้างอิง

## แหล่งข้อมูลอื่น
* Preeclampsia Foundation
* Action on Preeclampsia
* Australian Action on Pre-eclampsia

หมวดหมู่:ภาวะฉุกเฉินทางการแพทย์
หมวดหมู่:สูติศาสตร์
พิษแห่งครรภ์ระยะก่อนชัก
หมวดหมู่:อาการบวม มีโปรตีนในปัสสาวะ และความดันโลหิตสูงระหว่างตั้งครรภ์ การคลอด และในระยะหลังคลอด
กลีเซอ 581 ดี

**กลีเซอ 581 ดี** () หรือ **Gl 581 d** เป็นดาวเคราะห์นอกระบบดวงหนึ่ง อยู่ห่างจากโลกราว 20 ปีแสงในทิศทางของกลุ่มดาวคันชั่ง มีมวลขนาดเกือบ 8 เท่าของมวลโลก จึงจัดว่าเป็นดาวเคราะห์แบบ ซูเปอร์เอิร์ธ ในตอนปลายเดือนเมษายน พ.ศ. 2552 คณะผู้ค้นพบข้อสรุปเพิ่มเติมว่า ดาวเคราะห์นี้ตั้งอยู่ในขอบรอบนอกเขตอาศัยได้ คือมีความเป็นไปได้ที่จะเกิดน้ำในสถานะของเหลว อันเป็นพื้นฐานของการกำเนิดชีวิต สตีเฟน ยูดรี ผู้ค้นพบ ได้ประกาศว่าดาวเคราะห์ดวงนี้อาจเป็นดาวเคราะห์แห่งมหาสมุทร แต่ว่าถ้าดาวเคราะห์ดวงนี้ไม่มีแก๊สเรือนกระจกเลย มันก็จะไม่สามารถดำรงชีวิตได้ เพาะว่าถ้าโลกของเราไม่มีแก๊สเรือนกระจกเลย เราก็จะไม่สามารถมีชีวิตอยู่ได้เหมือนกัน

## ดูเพิ่ม
* กลีเซอ 581
* กลีเซอ 581 ซี

## อ้างอิง

หมวดหมู่:ดาวเคราะห์นอกระบบ
หมวดหมู่:ดาวเคราะห์นอกระบบที่ค้นพบในปี พ.ศ. 2550
หมวดหมู่:กลีเซอ 581
หมวดหมู่:กลุ่มดาวคันชั่ง
หมวดหมู่:ดาวเคราะห์คล้ายโลก
หมวดหมู่:ดาวเคราะห์นอกระบบที่ตรวจพบโดยวิธีวัดความเร็วแนวเล็ง
สภาฐานันดร (ประเทศฝรั่งเศส)

**สภาฐานันดร** ( *เอตา เฌเนโร*; ) เป็นสภานิติบัญญัติในระบอบเก่าของราชอาณาจักรฝรั่งเศส ประกอบด้วยสามฐานันดรแห่งราชอาณาจักร (Three Estates of the Realm) คือ นักบวช (those who pray) ชนชั้นขุนนาง (those who fight) และสามัญชน (those who work) แต่ละฐานันดรมีการประชุมแยกกัน แต่เนื่องจากพระมหากษัตริย์ทรงไว้ซึ่งพระราชอำนาจในการเรียกประชุมและยุบสภาฐานันดร กับทั้งสภาฐานันดรไม่มีอำนาจให้ความเห็นชอบพระราชโองการเกี่ยวกับภาษีอากร โดยเฉพาะอย่างยิ่งไม่มีอำนาจนิติบัญญัติเลย เพียงตั้งขึ้นเพื่อเป็นเครื่องมือของพระมหากษัตริย์เท่านั้น สภาฐานันดรจึงไม่มีอำนาจเป็นของตนอย่างแท้จริง เป็นข้อต่างจากรัฐสภาอังกฤษ

สภาฐานันดรแห่งฝรั่งเศสเทียบได้กับสถาบันอื่น ๆ ในยุโรป เช่น สภาฐานันดรแห่งเนเธอร์แลนด์ รัฐสภาอังกฤษ สภาฐานันดรแห่งสกอตแลนด์ สภาฐานันดรแห่งสเปน สภานิติบัญญัติแห่งจักรวรรดิโรมันอันศักดิ์สิทธิ์ และสภานิติบัญญัติประจำรัฐในประเทศเยอรมนี

## อ้างอิง

## ดูเพิ่ม
* การประชุมสภาฐานันดร ค.ศ. 1789

หมวดหมู่:ประวัติศาสตร์ฝรั่งเศส
หมวดหมู่:สภานิติบัญญัติ
อุโมงค์เขาพังเหย

**อุโมงค์เขาพังเหย** เป็นอุโมงค์ทางรถไฟลอด 1 ใน 9 แห่งของประเทศไทย และเป็นอุโมงค์ทางรถไฟลอดเพียงแห่งเดียวของเส้นทางรถไฟสายตะวันออกเฉียงเหนือ (ชุมทางแก่งคอย-ลำนารายณ์-ชุมทางบัวใหญ่) ตั้งอยู่ในเขตตำบลหนองรี อำเภอลำสนธิ จังหวัดลพบุรี อยู่ระหว่างสถานีรถไฟโคกคลี กับสถานีรถไฟช่องสำราญ บริเวณกิโลเมตรที่ 248.800-249.031 ห่างจากกรุงเทพประมาณ 248 กิโลเมตร เปิดใข้งานพร้อมกับเปิดการเดินรถช่วงลำนารายณ์-ชุมทางบัวใหญ่เมื่อวันที่ 19 สิงหาคม พ.ศ. 2510

## ตัวอุโมงค์
อุโมงค์เขาพังเหย ภายในก่อสร้างเป็นผนังคอนกรีต หมอนรถไฟเป็นหมอนคอนกรีต  ความยาวของตัวอุโมงค์ 235.60 เมตร ตั้งอยู่ระหว่างสถานีรถไฟโคกคลี อำเภอลำสนธิ จังหวัดลพบุรี กับ สถานีรถไฟช่องสำราญ อำเภอเทพสถิต จังหวัดชัยภูมิ

## อ้างอิง

เขาพังเหย
เขาพังเหย
หมวดหมู่:โครงสร้างพื้นฐานด้านการขนส่งในจังหวัดลพบุรี
หมวดหมู่:สิ่งก่อสร้างในอำเภอลำสนธิ
หมวดหมู่:ก่อตั้งในประเทศไทยในปี พ.ศ. 2510
วัดพระธาตุโป่งนก

**วัดพระธาตุโป่งนก** เป็นวัดที่ตั้งอยู่หมู่ 4 บ้านโป่งนก ตำบลด่านมะขามเตี้ย อำเภอด่านมะขามเตี้ย จังหวัดกาญจนบุรี ที่มีความสวยงาม  บริเวณวัดและพื้นที่ใกล้เคียงเป็นแหล่งธรรมโบราณ ซึ่งประดิษฐานพระบรมสารีริกธาตุ และรอยพระพุทธบาทจำลอง ซึ่งเป็นของเก่าพบบนเขาวัดพระธาตุโป่งนก ลักษณะเป็นรอบพระพุทธบาทคู่ แกะจากหินลายมงคลต่างๆ ตรงกลางพระบาทเป็นรูปพระอาทิตย์ พระจันทร์ และมีเครื่องหมายสวัสดิกะลายปางมงคลคู่ ซึ่งรอยพระพุทธบาทนี้ยังไม่เคยพบเห็นที่ไหนมาก่อน สันนิษฐานว่ามีอายุเป็นพันปี 

วัดพระธาตุโป่งนกแวดล้อมไปด้วยภูเขาน้อยใหญ่จำนวนมากและมองเห็นเทือกเขาตะนาวศรีในระยะที่สวยงามมาก ภายในวัดบนยอดเขาโป่งนกมีพระเจดีย์ทรงระฆังคว่ำ ชื่อว่า “ พระจุฬามณีเจดีย์บรมสารีริกธาตุ ” ซึ่งมีภูมิทัศน์ที่สวยงาม มีสระโบกขรณี พระพุทธรูปปางลีลากลางสระและต้นศรีมหาโพธิ์ 

บริเวณลานเจดีย์เป็นจุดชมทิวทัศน์ของตำบลด่านมะขามเตี้ย ทางขึ้นไปสู่พระเจดีย์กำลังสร้างเป็นกำแพงพญานาค ตั้งแต่ทางขึ้นจากลานวัดขึ้นไปจนถึงองค์พระจุฬามณีศรีมหาธาตุบนยอดเขาลำตัวกว้าง 1 เมตร ความยาวจากหัวจรดหาง 1,222 เมตร นับว่ามีขนาดที่ใหญ่และมีความยาวมาก

## อ้างอิง

พระธาตุโป่งนก
พระธาตุโป่งนก
หมวดหมู่:สิ่งก่อสร้างในอำเภอด่านมะขามเตี้ย
แกรี คูเปอร์

**แฟรงก์ เจมส์ “แกรี” คูเปอร์** (; 7 พฤษภาคม ค.ศ. 1901 - 13 พฤษภาคม ค.ศ. 1961) เป็นนักแสดงภาพยนตร์ชาวอเมริกัน มีชื่อเสียงในเรื่องความ เงียบขรึม สไตล์การแสดงแบบน้อย และหลักปรัชญาลัทธิสโตอิก ความคิดแปลกแยก การควบคุมอารมณ์ แต่ก็เข้มข้นในบทบาทที่เหมาะสมกับภาพยนตร์คาวบอยที่เขาแสดง อาชีพการแสดงของเขามีช่วงยาวนานตั้งแต่ปี ค.ศ. 1925 จนถึงก่อนที่เขาเสียชีวิต มีผลงานแสดงภาพยนตร์มากกว่า 100 เรื่อง

ในชีวิตการแสดงของเขา คูเปอร์ได้รับการเสนอชื่อเข้าชิงรางวัลออสการ์ 5 ครั้งในสาขานักแสดงนำชายยอดเยี่ยม และได้รับรางวัล 2 ครั้ง จากภาพยนตร์ *Sergeant York* และ *High Noon* เขายังได้รับรางวัลเกียรติยศในปี 1961 จากเวทีรางวัลออสการ์ หลายศตวรรษต่อมา สถาบันภาพยนตร์อเมริกัน จัดอันดับคูเปอร์อยู่อันดับ 11 ของนักแสดงที่ยอดเยี่ยมที่สุด

## อ้างอิง

หมวดหมู่:นักแสดงอเมริกัน
หมวดหมู่:นักแสดงนำชายยอดเยี่ยม รางวัลออสการ์
หมวดหมู่:บุคคลจากรัฐมอนแทนา
เอดเวิร์ด จี. โรบินสัน

**เอดเวิร์ด โกล์เดนเบิร์ก โรบินสัน ซีเนียร์** ()  หรือชื่อเกิด **อีมานูเอล โกลเดนเบิร์ก** (; )  เป็นนักแสดงชาวอเมริกัน เกิดในโรมาเนีย ถึงแม้เขาจะมีบทบาทการแสดงที่หลากหลาย แต่เขาก็เป็นที่รู้จักดีที่สุดกับบทบาทแก๊งอันธพาน กับผลงานการแสดงแจ้งเกิดในภาพยนตร์ *[[Little Caesar (film)|Little Caesar]]*

## อ้างอิง

หมวดหมู่:นักแสดงอเมริกัน
หมวดหมู่:บุคคลจากบูคาเรสต์
ดอว์สันครีก

Mile "0"|thumb|250px|right

**ดอว์สันครีก** () เป็นเมืองเล็กในส่วนตะวันออกเฉียงเหนือของรัฐบริติชโคลัมเบีย ประเทศแคนาดา  มีพื้นที่เฉลี่ย 20.66 กม² และมีประชากร 15,000 คนในปี 2009  ชื่อ “Dawson Creek” นั้นมีที่มาจากชื่อของลำธารที่ไหลผ่านตามชุมชน ซึ่งลำธารนั้นก็ได้รับชื่อมาต่อเนื่องจาก George Mercer Dawson โดยสมาชิกของกรมสำรวจพื้นที่ ที่ได้มาผ่านบริเวณนั้นในปี ค.ศ. 1879  ดั้งเดิมนั้นตัวเมืองเคยเป็นชุมชนการเกษตรขนาดเล็ก ซึ่งภายหลังเพิ่มมาเป็นศูนย์กลางของภูมิภาค ในสมัยที่สุดเขตตะวันออกของ Northern Alberta Railways นั้นได้ขยายออกมาในปี ค.ศ. 1932  และถัดมาในปี ค.ศ. 1942 ประชากรของเมืองได้เพิ่มขึ้นมาอย่างรวดเร็ว ซึ่งในช่วงเวลานั้นกองทัพสหรัฐอเมริกาได้ใช้ทางรถไฟสุดเขตเพื่อถ่ายเทสินค้า ในขณะที่ Alaska Highway กำลังถูกสร้างอยู่  ถัดมาในช่วงปีค.ศ. 1950 ตัวเมืองดอว์สันครีกได้มีการเชื่อมไปถึงส่วนในของรัฐบริติชโคลัมเบีย โดยผ่านทางหลวงและทางรถไฟทะลุภูเขาร็อกกี้ และในช่วงปีค.ศ.1960 ความเจริญก้าวหน้าของตัวเมืองนั้นก็ได้ช้าลงมา

ตัวเมืองนั้นอยู่บนพื้นที่ของทุ่งหญ้าอันแห้งแล้งและมีลมแรง ในเขตของ Peace River Country   เมืองดอว์สันครีก ได้ชื่อว่า “Capital of the Peace” จากการที่ได้มีตำแหน่งของ Peace River Regional District และศูนย์บริการสำหรับพื้นที่ชนบททางใต้ของ Peace River  นอกจากนั้นยังรู้จักกันในนามว่า “Mile 0 City” เพราะตำแหน่งของเมืองที่อยู่ฝั่งใต้ของ Alaska Highway  ชุมชนนี้ยังเป็นเจ้าภาพของ Heritage Interpretation Village, แกลเลอรีศิลปะ และ พิพิธภัณฑ์  งานเทศกาลที่ขึ้นชื่อนั้นมี Fall Fair และ Spring Rodeo

## วัฒนธรรม, นันทนาการ, สื่อมวลชน (Culture, Recreation, and Media)
Dawson Creek Art Gallery|thumb|250px|right
วัฒนธรรมของเมือง Dawson Creek นั้นกำเนิดมาจากการที่เป็นจุดศูนย์ Mile “0” แห่ง Alaska Highway  เสา Mile “0”  ที่กำหนดเป็นเสาธงประจำเมือง นั้นอยู่ในย่านศูนย์การค้าของเมืองที่อุดมไปด้วยประวัติศาสตร์ ซึ่งอยู่ห่างจาก Northern Alberta Railways Park ออกไปแค่เขตหนึ่งฝั่งใต้ สถานที่นี้ซึ่งเป็นพื้นที่สวนลาดทางที่มีพื้นที่ 4 เอเคอร์ (10.12 ไร่) นั้นปกติจะเป็นที่ชุมนุมของนักท่องเที่ยว  ในพื้นที่สวนนี้มีทั้ง Dawson Creek Art Gallery ซึ่งมีงานแสดงศิลปะและงานฝีมือต่างๆของคนพื้นเมือง  อีกทั้งติดกับพิพิธภัณฑ์ The Station Museum ซึ่งมีนิทรรศการของสิ่งประดิษฐ์และงานมหกรรมที่เกี่ยวข้องกับการก่อสร้างของ NAR Railway และ Alaska Highway

หมวดหมู่:เมืองในรัฐบริติชโคลัมเบีย
พระเจ้าววาดึสวัฟที่ 2 ยากีแยววอแห่งโปแลนด์

**ยอกายลา** () หรือ **พระเจ้าววาดึสวัฟที่ 2 ยากีแยววอแห่งโปแลนด์** (; ราว ค.ศ. 1362 – 1 มิถุนายน ค.ศ. 1434) เป็นแกรนด์ดยุกแห่งลิทัวเนียและต่อมาพระมหากษัตริย์แห่งโปแลนด์ ยอกายลาปกครองลิทัวเนียตั้งแต่ปี ค.ศ. 1377 เริ่มด้วยการปกครองร่วมกับพระปิตุลา เคร์ตูติส  ในปี ค.ศ. 1386 ยอกายลาก็เปลี่ยนมานับถือคริสต์ศาสนา และสมรสกับยัดวีกา (Jadwiga of Poland) พระราชินีนาถผู้ครองโปแลนด์ และได้รับราชาภิเษกเป็นกษัตริย์แห่งโปแลนด์ในพระนาม "ววาดึสวัฟ ยากีแยววอ"  พระองค์ทรงปกครองโปแลนด์อยู่ 48 ปี ยอกายลาทางเป็นผู้วางรากฐานการรวมตัวเป็นสหราชอาณาจักรของสหราชอาณาจักรโปแลนด์-ลิทัวเนีย นอกจากนั้นก็ยังทรงเป็นผู้ก่อตั้งสาขาราชวงศ์ยากีแยววอ (Jagiellon dynasty) ของราชวงศ์กีดีมีนาส (Gediminids dynasty) ที่ปกครองทั้งสองอาณาจักรมาจนกระทั่งถึงปี ค.ศ. 1572 และกลายมาเป็นราชวงศ์ที่มีอิทธิพลมากที่สุดราชวงศ์ในสมัยกลาง

## อ้างอิง

## ข้อมูลเพิ่มเติม
* สหราชอาณาจักรโปแลนด์-ลิทัวเนีย

หมวดหมู่:พระมหากษัตริย์โปแลนด์
หมวดหมู่:ราชวงศ์ยากีแยววอ
หมวดหมู่:แกรนด์ดยุกแห่งลิทัวเนีย
พระเจ้าเปโรที่ 3 แห่งอารากอน

**พระเจ้าเปโรที่ 3** (; ; ) หรือ **พระเจ้าเปโรมหาราช** (; ; ; ค.ศ. 1239 – 2 พฤศจิกายน ค.ศ. 1285) เป็นพระมหากษัตริย์ราชวงศ์อารากอนแห่งราชอาณาจักรอารากอน (ในพระนาม เปโรที่ 3) และพระมหากษัตริย์แห่งราชอาณาจักรบาเลนเซีย (ในพระนาม เปเรที่ 1) และเคานต์แห่งบาร์เซโลนา (ในพระนาม เปราที่ 2) ตั้งแต่ ค.ศ. 1276 จนเสด็จสวรรคตเมื่อวันที่ 2 พฤศจิกายน ค.ศ. 1285 พระเจ้าเปโรทรงพิชิตราชอาณาจักรซิซิลีได้ในปี ค.ศ. 1282 พระองค์เป็นพระมหากษัตริย์ผู้ทรงพระปรีชาสามารถมากที่สุดองค์หนึ่งของราชอาณาจักรอารากอนในยุคกลาง

## อ้างอิง

* Steven Runciman. *The Sicilian Vespers*. 1958. ISBN 0-521-43774-1
* Chaytor, H. J. *[http://libro.uca.edu/chaytor/achistory.htm A History of Aragon and Catalonia]*. London: Methuen, 1933.

## ข้อมูลเพิ่มเติม
* ราชอาณาจักรอารากอน
* ราชอาณาจักรบาเลนเซีย

หมวดหมู่:บุคคลที่เกิดในปี พ.ศ. 1782
หมวดหมู่:พระมหากษัตริย์อารากอน
หมวดหมู่:พระมหากษัตริย์บาเลนเซีย
หมวดหมู่:พระมหากษัตริย์ซิซิลี
หมวดหมู่:เคานต์แห่งบาร์เซโลนา
หมวดหมู่:ราชวงศ์อารากอน
หมวดหมู่:มหาราช
SRT

**SRT** อาจหมายถึง
* การรถไฟแห่งประเทศไทย (State Railway of Thailand)
* Serial reaction time เป็นวิธีการทดลองระบบประสาท
* เอสอาร์ที (บริษัทรถยนต์) (Street and Racing Technology) บริษัทรถยนต์
พระเจ้าอัลฟอนโซที่ 5 แห่งอารากอน

**พระเจ้าอัลฟอนโซที่ 5** (; ) (ค.ศ. 1396 - 27 มิถุนายน ค.ศ. 1458) เป็นพระมหากษัตริย์แห่งอารากอน พระมหากษัตริย์แห่งซิซิลี (**พระเจ้าอัลฟอนส์ที่ 5**) และผู้ปกครองราชบัลลังก์อารากอนตั้งแต่ ค.ศ. 1416 และพระมหากษัตริย์แห่งนาโปลี (**พระเจ้าอัลฟอนส์ที่ 1**) ตั้งแต่ ค.ศ. 1442 จวบจนเสด็จสวรรคต

## อ้างอิง

## ดูเพิ่ม
* ประวัติศาสตร์สเปน

หมวดหมู่:บุคคลที่เกิดในปี พ.ศ. 1939
หมวดหมู่:พระมหากษัตริย์อารากอน
หมวดหมู่:พระมหากษัตริย์บาเลนเซีย
หมวดหมู่:พระมหากษัตริย์ซาร์ดิเนีย
หมวดหมู่:พระมหากษัตริย์ซิซิลี
หมวดหมู่:พระมหากษัตริย์เนเปิลส์
เคานต์แห่งบาร์เซโลนา

**เคานต์แห่งบาร์เซโลนา** () เป็นประมุขคนสำคัญของกาตาลุญญาระหว่างคริสต์ศตวรรษที่ 9 จนถึงคริสต์ศตวรรษที่ 17

เคาน์ตีแห่งบาร์เซโลนาก่อตั้งขึ้นโดยชาร์เลอมาญหลังจากที่ทรงได้รับชัยชนะต่อดินแดนทางตอนเหนือของแม่น้ำเอโบร ดินแดนเหล่านี้ที่เรียกว่า "ภูมิภาคชายแดนฮิสปาเนีย" ถูกแบ่งออกเป็นเคาน์ตีย่อย ๆ ที่รวมทั้งเคาน์ตีบาร์เซโลนาที่มักจะเป็นอาณาจักรหลักของภูมิภาค ความสัมพันธ์ระหว่างเคาน์ตีกับประมุขแฟรงก์เริ่มห่างเหินขึ้นโดยเฉพาะเมื่อราชวงศ์กาเปเซียงมาแทนที่ราชวงศ์การอแล็งเฌียง

ในคริสต์ศตวรรษที่ 11 เคานต์แห่งบาร์เซโลนาก็รวมราชวงศ์ (dynastic union) กับราชอาณาจักรอารากอนภายใต้ประมุขร่วมกัน ในปี ค.ศ. 1258 พระมหากษัตริย์ฝรั่งเศสก็ทรงสละสิทธิในการมีอำนาจเหนือเคาน์ตีแห่งบาร์เซโลนาตามสนธิสัญญากอร์แบย์ (Treaty of Corbeil)

บาร์เซโลนาเป็นส่วนหนึ่งของราชบัลลังก์อารากอนจนเมื่อราว ค.ศ. 1500 เมื่อบาร์เซโลนาเข้าร่วมกับราชอาณาจักรคาสตีลเพื่อก่อตั้งเป็นราชอาณาจักรสเปน 

ตัวอาณาจักรบาร์เซโลนามาสูญสลายไประหว่างสงครามสืบราชบัลลังก์สเปนในคริสต์ศตวรรษที่ 18 แต่ตำแหน่ง "เคานต์แห่งบาร์เซโลนา" ยังคงเป็นตำแหน่งขุนนางสืบตระกูลของราชบัลลังก์สเปนต่อมา 

ในคริสต์ศตวรรษที่ 20 ตำแหน่ง "เคานต์แห่งบาร์เซโลนา" ก็กลับมามีความสำคัญขึ้นมาบ้างเมื่อฆวน เดอ บูร์บอง (Infante Juan, Count of Barcelona) รัชทายาทนอกราชบัลลังก์สเปนทรงถือตำแหน่งเป็น "เคานต์แห่งบาร์เซโลนา" การกระทำดังว่าเป็นการอ้างสิทธิตำแหน่งทางประวัติศาสตร์โดยมิได้อ้างตัวเป็นกษัตริย์แห่งสเปนองค์ปัจจุบันโดยตรง โดยเฉพาะเมื่อหลังจากที่พระโอรสฆวน การ์โลสกลายเป็นผู้มีโอกาสที่จะเป็นประมุขของสเปนต่อจากฟรันซิสโก ฟรังโก ผู้ครองสเปนอยู่ในขณะนั้น ในปี ค.ศ. 1977 เมื่อฆวน การ์โลสขึ้นครองราชบัลลังก์สเปนหลังจากการเสียชีวิตของฟรังโกในปี ค.ศ. 1975 พระองค์ก็พระราชทานบรรดาศักดิ์ "เคานต์แห่งบาร์เซโลนา" อย่างถาวรให้แก่พระราชบิดาผู้ทรงประกาศสละสิทธิในราชบัลลังก์ ฆวน เดอ บูร์บองดำรงตำแหน่ง "เคานต์แห่งบาร์เซโลนา" จนเสียชีวิตในปี ค.ศ. 1993 จากนั้นตำแหน่ง "เคานต์แห่งบาร์เซโลนา" ก็กลับไปเป็นของพระมหากษัตริย์ที่ทรงถือตั้งแต่บัดนั้นเป็นต้นมา ส่วนภรรยาหม้ายของฮวน เดอ บูร์บองใช้ตำแหน่งเคานเทสแห่งบาร์เซโลนาจนเสียชีวิตในปี ค.ศ. 2000

## อ้างอิง


หมวดหมู่:ราชบัลลังก์อารากอน
สงครามขุนนางครั้งที่สอง

**สงครามบารอนครั้งที่สอง** หรือ **สงครามขุนนางครั้งที่สอง** ()  เป็นสงครามกลางเมืองในราชอาณาจักรอังกฤษที่เริ่มขึ้นในปี ค.ศ. 1264 และสิ้นสุดลงในปี ค.ศ. 1267 ระหว่างกลุ่มขุนนางที่นำโดยซีมง เดอ มงฟอร์ เอิร์ลที่ 6 แห่งเลสเตอร์ ในการต่อต้านกองทัพของฝ่ายสนับสนุนพระเจ้าเฮนรีที่ 3 แห่งอังกฤษ ที่นำโดยเจ้าชายเอ็ดเวิร์ด

## อ้างอิง

* Powicke, Frederick Maurice (1947) *King Henry III and the Lord Edward*, Oxford: Clarendon Press
* Prestwich, Michael (1988) *Edward I*, London: Methuen London ISBN 0-413-28150-7
* Maddicott, J. R. (1994) *Simon de Montfort*, Cambridge: Cambridge University Press ISBN 0-521-37493-6
* Carpenter, D. A. (1996) *The reign of Henry III*, London: Hambledon ISBN 1-85285-070-1

## ดูเพิ่ม
* สมเด็จพระเจ้าจอห์นแห่งอังกฤษ 
* ประวัติศาสตร์อังกฤษ

*
หมวดหมู่:สงครามกลางเมือง
หมวดหมู่:สงครามสมัยกลาง
หมวดหมู่:สงครามเกี่ยวข้องกับอังกฤษ
หมวดหมู่:สงครามในคริสต์ทศวรรษ 1260
หมวดหมู่:สงครามในคริสต์ศตวรรษที่ 13
อุตสาหกรรมสร้างสรรค์

**อุตสาหกรรมสร้างสรรค์** หมายถึง กลุ่มกิจกรรมทางเศรษฐกิจที่เกี่ยวข้องกับการสร้างสรรค์และนำความรู้หรือข้อมูลมาใช้ประโยชน์ อาจเรียกอีกชื่อหนึ่งว่าอุตสาหกรรมวัฒนธรรม (โดยเฉพาะในยุโรป) หรือเศรษฐกิจสร้างสรรค์ และล่าสุดได้รับการขนานนามว่าเป็นเศรษฐกิจสีส้มในละตินอเมริกาและแคริบเบียน

เศรษฐกิจสร้างสรรค์แบบจอห์น ฮาวกินส์ หมายถึง ระบบเศรษฐกิจที่ขับเคลื่อนด้วยความคิดสร้างสรรค์และนวัตกรรม โดยอาศัยทรัพย์สินทางปัญญาเป็นหลัก อุตสาหกรรมที่เกี่ยวข้องกับเศรษฐกิจแบบนี้มีหลากหลาย เช่นการโฆษณา สถาปัตยกรรม ศิลปะ งานฝีมือ การออกแบบ แฟชั่น ภาพยนตร์ ดนตรี ศิลปะการแสดง การจัดพิมพ์ การวิจัยและพัฒนา ซอฟต์แวร์ ของเล่นและเกม โทรทัศน์ วิทยุ และวิดีโอเกม

## อ้างอิง

### แหล่งข้อมูล

* 
*Buitrago, Pedro & Duque, Iván. *[http://www.iadb.org/en/publications/publication-detail,7101.html?id=70896 The Orange Economy: An Infinite Opportunity] *. Washington, DC: Inter-American Development Bank 2013
*  Description and preview.
*
*
* 
* 
* 
* 
* 
* 
* 
* 
*
*
* Parrish, David (2005). T-Shirts and Suits: A Guide to the Business of Creativity, Merseyside ACME.
* Pasquinelli, Matteo (2006). . In: Lovink, Geert and Rossiter, Ned (eds). MyCreativity Reader: A Critique of Creative Industries, Amsterdam: Institute of Network Cultures, 2007.
* Towse, Ruth (2002). *Book Review of Creative Industries*, Journal of Political Economy, 110: 234-237.
* Van Heur, Bas (2010) *[https://web.archive.org/web/20160604021411/http://www.transcript-verlag.de/media/pdf/faa570b8a03c149c614426f07afded4f.pdf Creative Networks and the City: towards a Cultural Political Economy of Aesthetic Production]*. Bielefeld: Transcript.
* Gielen, Pascal (2013) "Creativity and other Fundamentalisms". Mondriaan: Amsterdam.

หมวดหมู่:เศรษฐศาสตร์
หมวดหมู่:การสร้างสรรค์
หมวดหมู่:การเงิน
เซนด์มีอะเลิฟเวอร์

"**เซนด์มีอะเลิฟเวอร์**" () คือซิงเกิลของเทย์เลอร์ เดย์น ออกจำหน่ายเมื่อวันที่ 6 กันยายน พ.ศ. 2536 จากอัลบั้ม *โซลแดนซิง* ขึ้นอันดับสูงสุดที่ 50 ในชาร์ต *[[บิลบอร์ด]]* ฮอต 100 และอันดับที่ 19 ในชาร์ตเพลงผู้ใหญ่ร่วมสมัย

## รูปแบบและรายชื่อเพลง
**U.S. CD maxi single**
#"Send Me a Lover" – 4:28
#"With Every Beat of My Heart" – 4:22
#"Love Will Lead You Back" – 4:37
#"If You Were Mine" – 5:01
#"Someone Like You" – 3:50

## ชาร์ต

## ฉบับเซลีน ดิออน

เซลีนได้บันทึกเพลงนี้ในช่วงการบันทึกอัลบั้ม *[[เซลีนดิออน]]* เมื่อปี พ.ศ. 2535 แต่มิได้นำเพลงดังกล่าวบรรจุลงในอัลบั้มแต่อย่างใดจนกระทั่งในปี พ.ศ. 2537 ได้มีการบรรจุเพลงดังกล่าวในอัลบั้ม *คัมบายาอัลบั้ม 1994*  โดยนำรายได้จากการจำหน่ายอัลบั้มไปช่วยเหลือบริการผู้ป่วยโรคเอดส์ และได้มีการนำมาบรรจุในอัลบั้ม *อินบีทวีนแดนซ์* ในปี พ.ศ. 2539 เพื่อสมทบทุนการวิจัยมะเร็งเต้านม และบรรจุในอัลบั้ม *เดอะพาวเวอร์ออฟพีซ* ในปีเดียวกันนี้เพื่อเฉลิมฉลองการครบรอบ 50 ปีของ CARA และอัลบั้ม *วูแมนทูวูแมน ชุดที่ 2* ซึ่งมีวัตถุประสงค์สมทบทุนการวิจัยมะเร็งเต้านมเช่นกัน เพลงนี้ยังได้บรรจุในหน้าบีของซิงเกิล "ปูร์เกอตูแมมอองกอร์" ในปี พ.ศ. 2538 อีกด้วย

เพลงนี้ในฉบับของเซลีนขึ้นชาร์ตจากอัลบั้ม *วูแมนทูวูแมน ชุดที่ 2* ในสหรัฐอเมริกาเมื่อปี พ.ศ. 2539 ซึ่งออกเผยแพร่ในรูปแบบซิงเกิลวิทยุ เมื่อวันที่ 17 กันยายน พ.ศ. 2539 ขึ้นอันดับสูงสุดที่ 23 ในชาร์ตเพลงผู้ใหญ่ร่วมสมัย 

### รูปแบบและรายชื่อเพลง
**U.S. promotional CD single**
#"Send Me a Lover" – 4:31

### ชาร์ต

## อ้างอิง

หมวดหมู่:เพลงของเทย์เลอร์ เดย์น
หมวดหมู่:เพลงของเซลีน ดิออน
หมวดหมู่:ซิงเกิลในปี พ.ศ. 2536
หมวดหมู่:ซิงเกิลในปี พ.ศ. 2539
อาคารริงกูเกททาวเวอร์

**อาคารริงกูเกททาวเวอร์** (; ) เป็นตึกระฟ้าสูง 256 เมตรในริงกูทาวน์ เมืองอิซูมิซาโนะ จังหวัดโอซากะ ประเทศญี่ปุ่น มีทั้งหมด 56 ชั้น สร้างแล้วเสร็จเมื่อเดือนสิงหาคม พ.ศ. 2539 ออกแบบโดยนิคเคน เซ็คเค และ Yasui Architects & Engineers

อาคารแบ่งออกเป็นสามระดับชั้น ระดับแรกเป็นห้องประชุมนานาชาติ ระดับที่สองเป็นสำนักงานธุรกิจต่างๆ และระดับที่สามซึ่งมีความกว้างของอาคารน้อยที่สุด เป็นโรงแรมเอเอ็นเอเกททาวเวอร์ โรงแรมตั้งอยู่ในตำแหน่งที่นักท่องเที่ยวเดินทางมาได้สะดวก เนื่องจากตั้งอยู่ติดกับ Sky Gate Bridge ที่ทอดข้ามไปยังท่าอากาศยานนานาชาติคันไซ และอยู่ติดกับสถานีรถไฟริงกูทาวน์ที่มีรถไฟสาย JR ฮันวะและ Nankai Main Line วิ่งผ่าน ชั้นที่ 26 เป็นจุดชมทิวทัศน์ที่สามารถมองเห็นมหาสมุทร Sky Gate Bridge และ Ferris wheel ในริงกูทาวน์

อาคารมีชั้นใต้ดินสองชั้น ใช้เป็นที่จอดรถที่รองรับรถยนต์ได้ 365 คัน

ก่อนการก่อสร้าง ได้มีการเสนอแบบร่างจำนวนหนึ่งของอาคารที่จะสร้างบริเวณนี้ จนกระทั่งแบบร่างที่สองได้รับอนุมัติให้นำไปใช้

อาคารนี้มีความสูงเป็นอันดับที่ 88 ของโลกเมื่อวัดถึงจุดที่สูงที่สุด และสูงเป็นอันดับสองในญี่ปุ่น โดยสูงเท่ากับ โอซากะเวิลด์เทรดเซ็นเตอร์

## ดูเพิ่ม
*รายชื่ออาคารและสิ่งก่อสร้างที่สูงที่สุดในญี่ปุ่น

## แหล่งข้อมูลอื่น

* Emporis.com - Building ID 105197
* Official website (English) 
* Rinku Town Introduction 

หมวดหมู่:ตึกระฟ้าในประเทศญี่ปุ่น
หมวดหมู่:จังหวัดโอซากะ
ซีมง เดอ มงฟอร์ เอิร์ลที่ 6 แห่งเลสเตอร์

**ซีมง เดอ มงฟอร์ เอิร์ลที่ 6 แห่งเลสเตอร์** () (23 พฤษภาคม ค.ศ. 1208 - 4 สิงหาคม ค.ศ. 1265) เป็นขุนนางชาวอังกฤษเชื้อสายฝรั่งเศสที่มีบทบาทสำคัญในสงครามขุนนางครั้งที่สอง ในการเป็นปฏิปักษ์ต่อพระเจ้าเฮนรีที่ 3 แห่งอังกฤษ หลังจากการปฏิวัติระหว่างปี ค.ศ. 1263 ถึง ค.ศ. 1264 มงฟอร์กลายเป็นประมุขของอังกฤษ "โดยพฤตินัย" และทำการเรียกประชุมสภาผู้ได้รับการเลือกตั้งโดยตรง (De Montfort's Parliament) ของยุคกลางเป็นครั้งแรก ซึ่งทำให้มงฟอร์เป็นที่นับถือกันว่าเป็นหนึ่งในบรรดาผู้นำในการก่อตั้งระบบรัฐสภาประชาธิปไตย

## อ้างอิง

* 

## ดูเพิ่ม
* สงครามขุนนางครั้งที่ 2

หมวดหมู่:บุคคลที่เกิดในปี พ.ศ. 1751
หมวดหมู่:ขุนนางอังกฤษ
หมวดหมู่:บุคคลในคริสต์ศตวรรษที่ 13
หมวดหมู่:นักการเมืองอังกฤษ
หมวดหมู่:นักการทหารชาวอังกฤษ
หมวดหมู่:ทหารที่เสียชีวิตในการปฏิบัติหน้าที่
จักรวรรดิอัสซีเรียใหม่

**จักรวรรดิอัสซีเรียใหม่** () เป็นสมัยประวัติศาสตร์ของเมโสโปเตเมียที่เริ่มขึ้นในปี 934 ก่อนคริสต์ศักราช และสิ้นสุดลงเมื่อปี 609 ก่อนคริสต์ศักราช ระหว่างช่วงเวลานี้อัสซีเรียเป็นมหาอำนาจในบริเวณดังกล่าวระหว่างบาบิโลเนียและอำนาจรองอื่น ๆ แต่ก็มิได้มีอำนาจอย่างจริงจังมาจนถึงการปฏิรูปโดย Tiglath-Pileser III ในศตวรรษที่ 8 ก่อนคริสต์ศักราช เมื่ออัสซีเรียกลายมาเป็นมหาอำนาจของจักรวรรดิอันใหญ่หลวง ในสมัยอัสซีเรียกลางระหว่างยุคสัมริดตอนปลายอัสซีเรียเป็นเพียงราชอาณาจักรรองทางตอนเหนือของเมโสโปเตมีย (อิรักปัจจุบัน) ที่แข่งขันการมีอิทธิพลกับราชอาณาจักรอื่นในทางตอนใต้ของเมโสโปเตมียและบาบิโลเนียคู่อริ เริ่มด้วยการรณรงค์ของอดัด-นิรานิที่ 2 (Adad-nirari II) อัสซีเรียก็เริ่มขยายอำนาจและเริ่มกลายเป็นศัตรูสำคัญต่อความมั่นคงของอียิปต์

จักรวรรดิอัสซีเรียใหม่เป็นจักรวรรดิที่สืบต่อจากสมัยอัสซีเรียกลาง ที่รุ่งเรืองระหว่างศตวรรษที่ 14 ถึง 10 ก่อนคริสต์ศักราช นักวิชาการบางท่านเช่นริชาร์ด เนลสัน ฟราย์มีความเห็นว่าจักรวรรดิอัสซีเรียใหม่เป็นจักรวรรดิที่แท้จริงจักรวรรดิแรกในประวัติศาสตร์ ระหว่างช่วงเวลานี้ภาษาอราเมอิกก็กลายมาเป็นภาษาราชการของจักรวรรดิร่วมกับภาษาอัคคาเดียน

ในที่สุดจักรวรรดิอัสซีเรียใหม่ก็มาล่มสลายลงเมื่อจักรวรรดิบาบิโลเนียใหม่รุ่งเรืองขึ้น นินาเวห์เสียเมืองในปี 612 ก่อนคริสต์ศักราช กว่าห้าสิบปีต่อมาทั้งบาบิโลเนียและอัสซีเรียก็กลายเป็นจังหวัดของจักรวรรดิเปอร์เชีย แม้ว่าอัสซีเรียในรัชสมัยของอัสเชอร์บานิปาล (Ashurbanipal) จะทำลายวัฒนธรรมของเอลาม แต่วัฒนธรรมของอัสซีเรียก็มิได้มามีอิทธิพลต่อชนมีดีสและเปอร์เชียของกลุ่มชนอินโด-อิเรเนียนต่อมา

## อ้างอิง

## ดูเพิ่ม
* จักรวรรดิ

*
หมวดหมู่:จักรวรรดิสิ้นสภาพ
หมวดหมู่:จักรวรรดิสิ้นสภาพในทวีปเอเชีย
หมวดหมู่:ยุคเหล็ก
หมวดหมู่:รัฐสิ้นสภาพในทวีปเอเชีย
หมวดหมู่:รัฐสิ้นสภาพในประเทศอิรัก
หมวดหมู่:รัฐสิ้นสภาพในประเทศอิหร่าน
หมวดหมู่:รัฐและดินแดนที่ก่อตั้งในศตวรรษที่ 10 ก่อนคริสตกาล
หมวดหมู่:สิ้นสุดในศตวรรษที่ 5 ก่อนคริสตกาล
หมวดหมู่:ลิแวนต์โบราณ
สถานีรถไฟนาโงยะ

thumb|''เจอาร์ เซนทรัลทาวเวอร์'' เป็นส่วนของสถานีที่อยู่ติดกับชานชาลา
thumb|ป้ายบนชานชาลาของรถไฟ JR

**สถานีรถไฟนาโงยะ** เป็นสถานีรถไฟในเขตนากามูระ นครนาโงยะ จังหวัดไอจิ ญี่ปุ่น เป็นสถานีรถไฟที่มีพื้นที่มากที่สุดในโลก (446,000 ม²) และเป็นที่ตั้งของสำนักงานใหญ่ของ บริษัทรถไฟญี่ปุ่นกลาง (เจอาร์ เซ็นทรัล) พื้นที่ส่วนใหญ่อยู่ใน "เจอาร์ เซ็นทรัล ทาวเวอร์" เหนือสถานีขึ้นไป และในทางเดินใต้ดิน สถานีที่เห็นในปัจจุบันสร้างแล้วเสร็จเมื่อวันที่ 20 ธันวาคม พ.ศ. 2542 ใน พ.ศ. 2548 มีผู้มาใช้บริการเฉลี่ยวันละ 1,140,000 คน จัดว่าเป็นสถานีรถไฟที่คับคั่งเป็นอันดับหกในญี่ปุ่น

สถานีนี้อยู่ติดกับสถานีรถไฟเมเต็ตสึนาโงยะของ Nagoya Railroad และสถานีรถไฟคินเต็ตสึนาโงยะของสายคินเต็ตสึนาโงยะ

อาคารแฝดของสถานีสูงกว่า 50 ชั้น ประกอบด้วยอาคารโรงแรม 59 ชั้น และอาคารสำนักงาน 55 ชั้น (มีลานจอดเฮลิคอปเตอร์บนดาดฟ้า)

## รถไฟ
* เจอาร์ เซ็นทรัล
** โทไกโด ชิงกันเซ็ง (ชินโยโกฮามะ, โตเกียว, เกียวโต และชินโอซากะ)
** สายหลักโทไกโด ( กิฟุ, โองากิ, ไมบาระ, โอบุ, คาริยะ, โอกาซากิ, กามาโงริ, โทโยฮาชิ และฮามามัตสึ)
** สายหลักชูโอ (โคโซจิ, ทาจิมิ และนากัตสึงาวะ)
** สายคันไซ (for ยกไกจิ, สึ และคาเมยามะ)
** สายทากายามะ (เฉพาะรถด่วนไปเกโระและทากายามะ)
* รถไฟใต้ดินนครนาโงยะ
** สายฮิงาชิยามะ (H08)
** สายซากูราโดริ (S02)

## สถานีถัดไป

|-
!colspan=5|บริษัทรถไฟญี่ปุ่นตอนกลาง (JR ตอนกลาง)

|-
!colspan=5|รถไฟใต้ดินนครนาโงยะ

## อ้างอิง

## แหล่งข้อมูลอื่น

* Central JR-jp 
* Station Nagoya
* Towers Nagoya 
* Central JR 
* Nagoya Station

หมวดหมู่:ตึกระฟ้าในประเทศญี่ปุ่น
น
หมวดหมู่:สถานีรถไฟของบริษัทรถไฟญี่ปุ่นตอนกลาง
หมวดหมู่:สิ่งก่อสร้างในนาโงยะ
จักรพรรดิโยเซ็ฟที่ 1 แห่งจักรวรรดิโรมันอันศักดิ์สิทธิ์

**จักรพรรดิโยเซ็ฟที่ 1 แห่งจักรวรรดิโรมันอันศักดิ์สิทธิ์** () (26 กรกฎาคม ค.ศ. 1678 - 17 เมษายน ค.ศ. 1711) เป็นจักรพรรดิแห่งจักรวรรดิโรมันอันศักดิ์สิทธิ์ในราชวงศ์ฮาพส์บวร์ค ผู้ทรงครองราชบัลลังก์ระหว่างปี ค.ศ. 1705 จนเสด็จสวรรคตเมื่อวันที่ 17 เมษายน ค.ศ. 1711 พระองค์เป็นพระราชโอรสในจักรพรรดิเลโอพ็อลท์ที่ 1 และ เอเลโอโนเรอ มักดาลีเนอแห่งน็อยบวร์ค

## พระอิสริยยศ
*จักรพรรดิแห่งจักรวรรดิโรมันอันศักดิ์สิทธิ์ (ค.ศ. 1705 - ค.ศ. 1711)
* พระมหากษัตริย์แห่งเยอรมนี (ค.ศ. 1690 - ค.ศ. 1711) 
*พระมหากษัตริย์ฮังการี (ค.ศ. 1687 - ค.ศ. 1711)
*พระมหากษัตริย์โบฮีเมีย (ค.ศ. 1705 - ค.ศ. 1711) 
* อาร์ชดยุกแห่งออสเตรีย (ค.ศ. 1705 - ค.ศ. 1711) 
* ดยุกแห่งเทสเช็น (ค.ศ. 1705 - ค.ศ. 1711) 

## อ้างอิง

*F. Krones von Marchiand, *Grundriss der Oesterreichischen Geschichte* (1882)
*F. Wagner, *Historia Josephi Caesaris* (1746)
*J.C. Herchenhahn, *Geschichte der Regierung Kaiser Josephs I* (1786—1789)
*C. van Noorden, *Europäische Geschichte im achtzehnten Jahrhundert* (1870—1882).

## ดูเพิ่ม
* ราชวงศ์ฮาพส์บวร์ค
* จักรวรรดิโรมันอันศักดิ์สิทธิ์
* รายพระนามกษัตริย์และจักรพรรดิเยอรมัน

หมวดหมู่:บุคคลที่เกิดในปี พ.ศ. 2221
หมวดหมู่:จักรพรรดิโรมันอันศักดิ์สิทธิ์
หมวดหมู่:พระมหากษัตริย์เยอรมนี
หมวดหมู่:พระมหากษัตริย์ฮังการี
หมวดหมู่:พระมหากษัตริย์โบฮีเมีย
หมวดหมู่:ดยุกแห่งเทเชิน
หมวดหมู่:ผู้ปกครองออสเตรีย
หมวดหมู่:ดยุกแห่งออสเตรีย
หมวดหมู่:ราชวงศ์ฮาพส์บวร์ค
หมวดหมู่:ดยุกแห่งคารินเทีย
หมวดหมู่:บุคคลจากเวียนนา
หมวดหมู่:เสียชีวิตจากฝีดาษ
หมวดหมู่:เคานต์แห่งทีโรล
หมวดหมู่:ผู้ปกครองสติเรีย
หมวดหมู่:มกุฎราชกุมารแห่งฮังการี
จักรพรรดิเลโอพ็อลท์ที่ 1 แห่งจักรวรรดิโรมันอันศักดิ์สิทธิ์

**จักรพรรดิเลโอพ็อลท์ที่ 1 แห่งจักรวรรดิโรมันอันศักดิ์สิทธิ์** (, ) (9 มิถุนายน ค.ศ. 1640 - 5 พฤษภาคม ค.ศ. 1705) แห่งราชวงศ์ฮาพส์บวร์ค ผู้ทรงครองราชบัลลังก์ของจักรวรรดิระหว่างปี ค.ศ. 1658 จนเสด็จสวรรคตเมื่อวันที่ 5 พฤษภาคม ค.ศ. 1705 พระองค์เป็นพระราชโอรสพระองค์รองในจักรพรรดิแฟร์ดีนันท์ที่ 3 แห่งจักรวรรดิโรมันอันศักดิ์สิทธิ์ และพระนางมารีอา อันนาแห่งสเปน จักรพรรดินีมเหสีพระองค์แรก ลีโอโพลด์ทรงกลายมาเป็นรัชทายาทโดยนิตินัยหลังจากการสวรรคตด้วยโรคฝีดาษของพระเจ้าเฟอร์ดินานด์ที่ 4 แห่งฮังการีพระเชษฐาธิราชเมื่อวันที่9 กรกฎาคม ค.ศ. 1658

## พระอิสริยยศ
*จักรพรรดิโรมันอันศักดิ์สิทธิ์ (ค.ศ. 1658 - ค.ศ. 1705)
* พระมหากษัตริย์แห่งเยอรมนี (ค.ศ. 1658 - ค.ศ. 1690) 
*พระมหากษัตริย์ฮังการี (ค.ศ. 1655 - ค.ศ. 1705)
*พระมหากษัตริย์โบฮีเมีย (ค.ศ. 1656 - ค.ศ. 1705) 
* อาร์ชดยุกแห่งออสเตรีย (ค.ศ. 1658 - ค.ศ. 1705) 
* อาร์ชดยุกแห่งเฟอร์เทอร์ออสเตรีย (ค.ศ. 1665 - ค.ศ. 1705) 
* ดยุกแห่งเทสเซิน (ค.ศ. 1657 - ค.ศ. 1705) 
* เจ้าชายแห่งทรานสซิลเวเนีย (ค.ศ. 1692 - ค.ศ. 1705)

## อ้างอิง

## ดูเพิ่ม
* ราชวงศ์ฮาพส์บวร์ค
* จักรวรรดิโรมันอันศักดิ์สิทธิ์
* รายพระนามกษัตริย์และจักรพรรดิเยอรมัน

หมวดหมู่:บุคคลที่เกิดในปี พ.ศ. 2183
หมวดหมู่:จักรพรรดิโรมันอันศักดิ์สิทธิ์
หมวดหมู่:พระมหากษัตริย์เยอรมนี
หมวดหมู่:พระมหากษัตริย์ฮังการี
หมวดหมู่:พระมหากษัตริย์โบฮีเมีย
หมวดหมู่:ผู้ปกครองออสเตรีย
หมวดหมู่:ดยุกแห่งออสเตรีย
หมวดหมู่:ผู้ปกครองสติเรีย
หมวดหมู่:ดยุกแห่งคารินเทีย
หมวดหมู่:ดยุกแห่งเทเชิน
หมวดหมู่:เคานต์แห่งทีโรล
หมวดหมู่:ราชวงศ์ฮาพส์บวร์ค
หมวดหมู่:บุคคลจากเวียนนา
หมวดหมู่:ประมุขแห่งทรานซิลเวเนีย
หมวดหมู่:มกุฎราชกุมารแห่งฮังการี
เขตอาศัยได้

[thumb|300px|right|ตัวอย่างของระบบตาม[ความสว่างของดาวฤกษ์ เพื่อคาดการณ์ที่ตั้งของโซนอาศัยอยู่รอบ ๆ หลายประเภทของดาวฤกษ์ ขนาดดาวเคราะห์ ขนาดดาวฤกษ์ ระยะโคจร และขนาดโซนอาศัยไม่ได้ระดับ]]
**เขตอาศัยได้** () ในทางดาราศาสตร์ หมายถึง ย่านหนึ่งในอวกาศที่ซึ่งดาวเคราะห์คล้ายโลกสามารถดำรงน้ำในสถานะของเหลวได้บนพื้นผิว และสามารถมีสิ่งมีชีวิตคล้ายกับสิ่งมีชีวิตบนโลก เขตอาศัยได้เป็นจุดตัดกันระหว่างสองเขตที่ต่างก็เอื้อต่อการให้กำเนิดชีวิต คือหนึ่ง ภายในระบบดาวเคราะห์ และสอง คือภายในดาราจักร ดาวเคราะห์และดวงจันทร์บริวารของมันที่อยู่ในเขตนี้มีโอกาสมากที่จะเป็นแหล่งอยู่อาศัยของมนุษย์ได้ จึงมีความเป็นไปได้ที่จะมีสิ่งมีชีวิตต่างดาวลักษณะคล้ายคลึงกับเราอยู่ที่นั่น

จะต้องไม่สับสนปนเประหว่าง เขตอาศัยได้ กับ ดาวเคราะห์ที่อยู่อาศัยได้ (planetary habitability) ซึ่งในข้อหลังนี้จะคำนึงถึงเงื่อนไขต่าง ๆ ของดาวเคราะห์ที่จำเป็นในการดำรงชีวิตของสิ่งมีชีวิตที่มีคาร์บอนเป็นพื้นฐาน (carbon-based life) ขณะที่ เขตอาศัยได้ คำนึงถึงเงื่อนไขเกี่ยวกับดาวฤกษ์ซึ่งส่งอิทธิพลต่อการดำรงชีวิตของสิ่งมีชีวิตที่มีคาร์บอนเป็นพื้นฐาน 

## อ้างอิง

## แหล่งข้อมูลอื่น
*  The Encyclopedia of Astrobiology, Astronomy and Spaceflight
* "Stars and Habitable Planets" at SolStation
* On the Galactic Habitable Zone
* Swiss Scientist: Search for Life Next
* Stephen H. Dole and Issac Asimov's Planets for Man Defining what environment is habitable for people. (copyright 1964)
*  NASA: The Goldilocks Zone 
* Interstellar Real Estate: Location, Location, Location - Defining the Habitable Zone
* Definition of "goldilocks" connoting "moderate characteristics" and examples referring to planets dating to 1935.
* 
* 
* 
* 
* 

หมวดหมู่:วิทยาศาสตร์ดาวเคราะห์
หมวดหมู่:ดาวเคราะห์เขตอาศัยได้
หมวดหมู่:ดาวเคราะห์ที่อยู่อาศัยได้
หมวดหมู่:ชีววิทยาดาราศาสตร์
พระเจ้าแฟร์ดีนันท์ที่ 4 แห่งชาวโรมัน

**พระเจ้าแฟร์ดีนันท์ที่ 4 แห่งชาวโรมัน** () (8 กันยายน ค.ศ. 1633 - 9 กรกฎาคม ค.ศ. 1654) เป็นพระมหากษัตริย์แห่งชาวโรมัน พระมหากษัตริย์ฮังการี และพระมหากษัตริย์โบฮีเมีย เป็นพระราชโอรสในจักรพรรดิแฟร์ดีนันท์ที่ 3 กับจักรพรรดินีมาเรีย อันนา

ทรงดำรงตำแหน่งพระมหากษัตริย์โบฮีเมียในปี ค.ศ. 1646 พระมหากษัตริย์ฮังการีในปี ค.ศ. 1647 มีพระราชพิธีราชาภิเษกเมื่อวันที่ 16 มิถุนายน ต่อมาวันที่ 31 พฤษภาคม ค.ศ. 1653 ทรงได้รับคัดเลือกให้เป็นพระมหากษัตริย์แห่งชาวโรมัน ซึ่งเป็นตำแหน่งรัชทายาทของราชบัลลังก์จักรวรรดิโรมันอันศักดิ์สิทธิ์ พระราชพิธีราชาภิเษกจัดขึ้นในวันที่ 18 มิถุนายนปีเดียวกัน แต่พระองค์ไม่ทันได้สืบราชสันตติวงศ์ก็เสด็จสวรรคตเสียก่อนเมื่อวันที่ 9 กรกฎาคม ค.ศ. 1654 

## พระอิสริยยศ
* พระมหากษัตริย์ฮังการี (ค.ศ. 1647 - ค.ศ. 1654)
* พระมหากษัตริย์แห่งชาวโรมัน (ค.ศ. 1653 - ค.ศ. 1654) 
* พระมหากษัตริย์โบฮีเมีย (ค.ศ. 1646 - ค.ศ. 1654) 

## อ้างอิง

## ดูเพิ่ม
* ราชวงศ์ฮาพส์บวร์ค
* ราชอาณาจักรฮังการี

หมวดหมู่:บุคคลที่เกิดในปี พ.ศ. 2176
หมวดหมู่:พระมหากษัตริย์เยอรมนี
หมวดหมู่:พระมหากษัตริย์ฮังการี
หมวดหมู่:พระมหากษัตริย์โบฮีเมีย
หมวดหมู่:ราชวงศ์ฮาพส์บวร์ค
หมวดหมู่:ดยุกแห่งเทเชิน
หมวดหมู่:บุคคลจากเวียนนา
หมวดหมู่:เสียชีวิตจากฝีดาษ
หมวดหมู่:เจ้าชายฮังการี
หมวดหมู่:เจ้าชายโบฮีเมีย
หมวดหมู่:มกุฎราชกุมารแห่งฮังการี
หอดูดาวท้องฟ้าซีกใต้แห่งยุโรป

**หอดูดาวท้องฟ้าซีกใต้แห่งยุโรป** (; ESO) มีชื่อเต็มอย่างเป็นทางการว่า **องค์การแห่งยุโรปเพื่อการวิจัยทางดาราศาสตร์ในท้องฟ้าซีกใต้** (European Organization for Astronomical Research in the Southern Hemisphere) เป็นองค์กรวิจัยนานาชาติสำหรับการศึกษาด้านดาราศาสตร์ ภายใต้การสนับสนุนของประเทศต่าง ๆ ในทวีปยุโรป 14 ประเทศ ก่อตั้งขึ้นเมื่อปี ค.ศ. 1962 มีสำนักงานใหญ่อยู่ที่เมืองมิวนิก ประเทศเยอรมนี ส่วนอุปกรณ์สังเกตการณ์เกือบทั้งหมดตั้งอยู่ที่ประเทศชิลี โดยใช้อุปกรณ์และเทคโนโลยีที่ทันสมัยเพื่อให้นักดาราศาสตร์จากยุโรปสามารถศึกษาท้องฟ้าซีกใต้ได้ มีชื่อเสียงจากกล้องโทรทรรศน์ที่ใหญ่ที่สุดและก้าวหน้ามากที่สุดแห่งหนึ่งของโลก เช่น กล้องโทรทรรศน์นิวเทคโนโลยี (New Technology Telescope; NTT) ซึ่งเป็นกล้องรุ่นแรกที่บุกเบิกเทคโนโลยี active optics และกล้องโทรทรรศน์ VLT (Very Large Telescope) ประกอบด้วยกล้องโทรทรรศน์ขนาด 8 เมตรจำนวน 4 ชุด และกล้องประกอบขนาด 1.8 เมตรอีกจำนวน 4 ชุด

อุปกรณ์ทันสมัยจำนวนมากที่หอดูดาวแห่งนี้ได้ช่วยเหลือการค้นพบทางดาราศาสตร์ครั้งสำคัญ ๆ หลายครั้ง และช่วยสร้างรายการวัตถุทางดาราศาสตร์จำนวนมาก การค้นพบเมื่อไม่นานมานี้รวมถึงการค้นพบ แสงวาบรังสีแกมมาที่อยู่ไกลที่สุด และการค้นพบหลักฐานการมีอยู่ของหลุมดำที่บริเวณใจกลางทางช้างเผือกของเรา ในปี ค.ศ. 2004 กล้องโทรทรรศน์ VLT ได้ช่วยให้นักดาราศาสตร์จับภาพถ่ายแรกของดาวเคราะห์นอกระบบ 2M1207b ที่โคจรรอบดาวแคระน้ำตาลดวงหนึ่งซึ่งอยู่ห่างออกไป 173 ปีแสง นอกจากนี้อุปกรณ์ HARPS ยังได้ช่วยเหลือการค้นพบดาวเคราะห์นอกระบบอีกเป็นจำนวนมาก รวมถึงการค้นพบ กลีเซอ 581 ซี ซึ่งโคจรรอบดาวแคระแดง กล้องโทรทรรศน์ VLT ยังช่วยในการค้นพบดาราจักรที่ไกลที่สุดเท่าที่มนุษย์เคยรู้จัก คือ Abell 1835 IR1916

## อุปกรณ์สังเกตการณ์
อุปกรณ์สังเกตการณ์เกือบทั้งหมดของ ESO ตั้งอยู่ที่ประเทศชิลี เนื่องจากต้องการมองเห็นท้องฟ้าซีกใต้อย่างชัดเจน โดยตั้งอยู่ในทะเลทราย Atacama อันเป็นหนึ่งในสถานที่ที่แห้งแล้งที่สุดบนโลก มีหอดูดาวทั้งสิ้น 3 แห่งคือ ที่ลาซีญา (La Silla) พารานัล (Paranal) และ Llano de Chajnantor 

### ลาซิยา
หอดูดาวลาซิยา

### ปารานาล
หอดูดาวปารานาล (Paranal)

### ยาโน เด ชานันตอร์
หอดูดาวยาโน เด ชานันตอร์ (Llano de Chajnantor)

## รัฐสมาชิก

## ดูเพิ่ม
* หอดูดาวท้องฟ้าซีกเหนือแห่งยุโรป

## แหล่งข้อมูลอื่น

* ESO : เว็บไซต์อย่างเป็นทางการ
* Paranal Observatory
* James Bond at Paranal
* Webpage for the ESO telescopes at La Silla Observatory 

### Video clips
* ESO YouTube channel

หมวดหมู่:องค์การอวกาศ
หมวดหมู่:องค์การอวกาศยุโรป